**Eilėraštis „KAIP PAŽADINTI SĖKLELĘ?“**

*Štai – žiūrėk, maža sėklytė.*

*Ji žinok yra gyva.*

*Reikia ją tiktai pažadint*

*ir apgaubti šiluma:*

*Į juodą žemelę mes dedam sėklelę,*

*vandenėlio pilam, kviečiame saulelę.*

*Kai sėklytė prasimerks, tai daigelis prasikals.*

*Nuo saulytės nuo skaisčios kepurytę jis nešios,*

*o nukritus kepurytei – du lapeliai du žali,*

*kaip broliukas ir sesytė žais darželio vidury.*

*Jei daigelį tu paliesi, ir dažnai su juo kalbėsi,*

*jis užaugęs padėkos – žiedą tau padovanos.*

*Žiedas saulės stebuklingas, gerą nuotaiką pakels,*

*o per naktį netikėtai į moliūgą pasivers.*

*Augs moliūgas vis didės, tu vaikeli jį stebėk....*

*Kiek jam duosi šilumos, meilės, rūpestėlio,*

*tiek jis duos ir tau naudos – geros sveikatėlės.*

*Pavaišinsi mamą, tėtį, sesę, brolį ir draugus.*

*Kas padėjo prižiūrėti moliūgėlio visiems klius.*

*Auk vaikuti, būki sveikas*

*Te žinos kiekvienas vaikas –*

*Kaip pažadinti sėklelę, ir nudžiuginti širdelę !!!*

Autorė: mokytoja ekspertė Rita Stulpinienė.

Ugdymo įstaiga: Vilniaus lopšelis-darželis „Rūta“.